

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ

ΔΗΜΟΣ ΧΑΛΑΝΔΡΙΟΥ

**ΔΙΕΥΘΥΝΣΗ ΠΑΙΔΕΙΑΣ ΑΘΛΗΤΙΣΜΟΥ & ΝΕΑΣ ΓΕΝΙΑΣ
ΤΜΗΜΑ ΠΡΟΓΡΑΜΜΑΤΙΣΜΟΥ ΔΡΑΣΤΗΡΙΟΤΗΤΩΝ ΑΘΛΗΤΙΣΜΟΥ & ΝΕΑΣ ΓΕΝΙΑΣ**

Ταχ. Δ/νση : Λ. Πεντέλης 146 Χαλάνδρι

ΤΚ : 15234

Τηλέφωνο : 210 6856410

Φαξ : 210 6856410

Email : sports@halandri.gr

**ΜΑΘΗΤΙΚΟΙ ΑΓΩΝΕΣ ΣΤΙΒΟΥ «ΕΥΡΙΠΙΔΕΙΑ 2017»**

ΚΥΡΙΑΚΗ 14 ΜΑΙΟΥ 2017, ΩΡΑ 17:00

***ΧΡΗΣΙΜΕΣ ΠΛΗΡΟΦΟΡΙΕΣ ΠΡΟΣ ΤΟΥΣ ΓΟΝΕΙΣ/ΜΑΘΗΤΕΣ***

1. Ο κάθε μαθητής/μαθήτρια μπορεί **να δηλώσει ένα μόνο αγώνισμα**, από τα παρακάτω:
2. **Ταχύτητα 60μ.(τρέξιμο), Αντοχή 400μ.(τρέξιμο), Άλμα σε μήκος, Μπαλάκι (ρίψη)**.
3. Ο μαθητής/τρια μπορεί να δηλώσει και προαιρετικά το αγώνισμα της **σκυταλοδρομίας 8Χ50μ**.
4. Οι δηλώσεις συμμετοχής θα γίνονται δεκτές μέχρι την **Παρασκευή 05 Μαΐου 2017** από τις Διευθύνσεις των Σχολείων. Σε περίπτωση που οι δηλώσεις συμμετοχής κατατεθούν on line ([www.sportshalandri.wordpress.com](http://www.sportshalandri.wordpress.com) - agones@halandri.gr ) ή στην γραμματεία του Αθλητικού Κέντρου «Ν.Πέρκιζας» θα γίνονται δεκτές μέχρι και την **Τετάρτη 10 Μαίου 2017**.
5. Η προκήρυξη των αγώνων καθώς και η δήλωση συμμετοχής μπορεί να αναζητηθεί στο blog της Διεύθυνσης Αθλητισμού **(www.sportshalandri.wordpress.com)** και στην ιστοσελίδα του Δήμου **(www.halandri.gr)** ή από τον **Διευθυντή του Σχολείου**.
6. **Ο μαθητής / τρια πρέπει να προσέλθει στις αθλητικές εγκαταστάσεις την ημέρα των αγώνων στις 16:00 να επιβεβαιώσει τη συμμετοχή του στη γραμματεία του αγωνίσματος και να παραλάβει τον αριθμό συμμετοχής του**.
7. Ο μαθητής /τρια πρέπει να έχει γευματίσει 2,5 ώρες το νωρίτερο και να βρίσκεται 60 λεπτά πριν την έναρξη του αγωνίσματος στην αγωνιστική εγκατάσταση, σύμφωνα με το αγωνιστικό πρόγραμμα.
8. Η μεταφορά των μαθητών/τριων στην αγωνιστική εγκατάσταση, καθώς και η αποχώρησή τους γίνεται με αποκλειστική ευθύνη των γονέων /κηδεμόνων.
9. Ο μαθητής/τρια πρέπει να φοράει αθλητικά παπούτσια και αθλητική περιβολή (φόρμα ή σορτς και μπλουζάκι). Δεν επιτρέπεται η χρήση ειδικών παπουτσιών στίβου (spikes).
10. Για τη διευκόλυνση των μαθητών/τριων που θα λάβουν μέρος στους αγώνες , θα υπάρχουν πινακίδες σήμανσης και θα γίνονται αναγγελίες από τα μεγάφωνα ανά τακτά χρονικά διαστήματα.
11. Δεν θα επιτραπεί η είσοδος στον αγωνιστικό χώρο σε γονείς ή συνοδούς των μαθητών/τριών.
12. Η διοργανώτρια αρχή θα παρέχει γιατρό καθ' όλη τη διάρκεια της διοργάνωσης, o οποίος θα βρίσκεται σε εμφανή σημείο εντός της αγωνιστικής εγκατάστασης. Επίσης θα υπάρχει ασθενοφόρο για άμεση βοήθεια ή μεταφορά μαθητή/τριας σε νοσοκομείο.